

**Ejerforeningen Nordlyset**

**Amerika Plads, København Ø** [**www.efnordlyset.dk**](http://www.efnordlyset.dk)

Referat af bestyrelsesmøde mandag den 16. januar 2023 kl. 18.00

SPH – Søren P. Hassing, formand

CGM – Christian Gyldholm Møller

HNC – Henriette Nør Christensen

LS - Louise Sinding

LSG – Lisbeth Sand Gamst (referent)

1. Godkendelse af referat af den 24. oktober 2022 – godkendt.
2. Facaderensning og rensning af repos´er er afsluttet og med et tilfredsstillende resultat. Og vær venligst opmærksom på, at vinduespudseren skal have et par gange mere her i 2023 til at komme af med pletterne på vores vinduer.
3. Soklen på facaden er renset af, og der ventes nu på det rette vejr til at udbedre hullerne/skaderne.
4. Vognmandsfirmaet, der påkørte vores bygning over cykelhandleren, har erkendt hændelsen, men da det er for koldt, så kan special-firmaet ikke udbedre skaden lige nu. Skaden kører som en sag mellem begge parters forsikringsselskaber.
5. Der arbejdes intents med at finde årsagen til vandindtrængen i de øvre lejligheder.
6. Der arbejdes fortsat på at få produceret kunstglas til de altaner der mangler. Desværre er det en meget omstændig opgave med involvering af både kunster Ruth Campau, glarmester og producent af glasset.
7. Bestyrelsen har undersøgt etablering af solceller på taget af vores ejendom, men det står ikke mål med det begrænsede fælles forbrug vi har i ejendommen, så derfor kan løsningen ikke betale sig og vil tage mange år at tjene ind igen.
8. Bestyrelsen forsøger at få Forsyningsselskabet til at rydde op efter sig på fortovet ved Dampfærgevej efter at de har haft gravet op og lukket til igen.
9. Bestyrelsen undersøger med Jeudan hvad der er årsagen til vandlækagen i parkeringskælderen under 26B, da vi gerne vil undgå vand i kælderrum.
10. Der er bestyrelsesmøde i GAP møde den 2. februar 2023, hvor der igen skal drøftes begrønning af Amerika Plads. Ønsket er at indgå aftale om at indkøb ny beplantning til de eksisterende bede i 2023.
11. Bestyrelsen vil få GAP referater mv. opdateret på [www.efnordlyset.dk](http://www.efnordlyset.dk)

 Næste bestyrelsesmøde er onsdag den 1. marts 2023 kl. 18.00.